recursal/SuperWikiNEXT-32B huggingface dataset:
**„Пепрминт фрапе"** (шпански: *Peppermint Frappé*) — филм од 1967 година, во режија на Карлос Саура (Carlos Saura), кој е автор и на сценариото. Главните улоги ги толкуваат: Џералдин Чаплин (Geraldine Chaplin), Хосе Луис Лопес Васкес (José Luis López Vázquez) и Алфредо Мајо (Alfredo Mayo). Во 1968 година, на Берлинскиот филмски фестивал, режисерот Саура ја освоил наградата „Сребрена мечка", а филмот бил номиниран за главната награда „Златна мечка".

Содржина
--------

Хулијан (го игра Лопес Васкес) живее сосема обичен живот сè додека не го сретне својот авантуристички пријател Пабло (го игра Мајо), кој го запознава со својата свршеница Елена (ја игра Чаплин). Хулијан веднаш се вљубува во слободоумната Елена, но таа не му возвраќа на љубовта, иако ја прифаќа неговата покана за разглед на градот. Фрустрираниот Хулијан стапува во љубовна врска со медицинската сестра Ана (ја игра Чаплин) која се обидува да ја претвори во Елена. На крајот од филмот, Хулијан ги кани Пабло и Елена на својот имот, ветувајќи им дека ќе ги запознае со Ана, но таму ги труе, а потоа телата ги става во нивниот автомобил кого го турка во бездна.

Наводи
------

1. ↑  Peppermint Frappé, španjolski film (пристапено на 10.5.2022)
**„Пеплосија"** — поетска збирка на македонскиот поет Јован Котески, објавена во 1966 година од издавачката куќа „Мисла" како осма книга во библиотеката „Билјана". Книгата има 80 страници, не е каталогизирана и ја нема меѓународната ознака ISBN. Таа била испечатена во печатницата „Киро Димитровски-Дандаро" во Битола, во специјален тираж од 8 800 примероци.

Посвета
-------

Збирката е посветена на таткото на авторот, Васил Котески, со следниве стихови:
  

  

Годините го крадеа животот,
  

останувавме туѓинци дома
  

потпрени до софрата на ѕидот.

Содржина
--------

Збирката содржи вкупно 50 песни: „Сребро", „Ружа", „Љубов", „Гулабици", „Свадба", „Жетва", „Спомен", „Елегија", „Меланхолија", „Жолта долина", „Допири", „Бели тонови", „Калишта", „Жена", „Страст", „Починка", „Ана", „Љубов и смрт", „Извор", „Селска сиромаштија", „Нож", „Леб", „Умора", „Сестри", „Твоите очи без сновидение", „Немаштија", „Ѕидар", „Остани Дојчине", „Каменоресци", „Печалбари", „Зад Јамјани пусти", „Немај-каде", „Заборавени", „Во злодоба", „Мртво село", „Злокуќани", „Височини", „Смртта на Каритон", „Црн врв", „Кајмакчалан", „Војници", „Селани", „Длабоко рикање", „Кула", „Брсјаци", „Водоча", „Меланхоличар", „Разделба", „Камења" и „Ако не беше во мене".

Наводи
------

1. ↑  Јован Котевски, *Пеплосија*. Мисла, Скопје, 1966, стр. 80.
2. ↑  Јован Котевски, *Пеплосија*. Мисла, Скопје, 1966, стр. 7.
3. ↑  Јован Котевски, *Пеплосија*. Мисла, Скопје, 1966.
**„Пеперутка"** (англиски: *Papillon*) — американско-француски филм од 1973 година, во режија на Френклин Шафнер. Главните улоги ги играат: Стив Меквин, Дастин Хофман и Виктор Џори.

Синопсис
--------

Шариер, наречен Пеперутка поради неговата тетоважа, (го игра Меквин) и луј Дега (го игра Хофман) се двајца француски затвореници кои треба да бидат префлени во Француска Гвајана на отслужување на казната, а дури и да бидат пуштени на слобода, тие не ќе можат да се вратат во Франција. Пеперутката е ограбувач на сефови, но е затворен поради убиство за кое тој тврди дека му е наместено. Дега, пак, е богат фалсификатор кој очекува дека сопругата ќе му помогне да го ослободи. Пеперутката и Дега склучуваат договор според кој Пеперутката ќе го заштитува, а Дега ќе го финансира обидот за бегство. Бидејќи минуваат многу време заедно, наскоро тие се спријателуваат, па нивните планови се менуваат...

Наводи
------

1. ↑  РТС, Лептир (пристапено на 29.4.2023)
**Пафтали џамија** — стара запустена џамија во градот Битола, денес во разрушена состојба.

Местоположба
------------

Џамијата е сместена во северниот дел на градот, во маалото Баир близу до Соук Чешма.

Историја
--------

За џамијата нема зачувани писмени податоци, ниту пак натпис. Се смета дека е изградена во XVII век. Во минатото имало и гробови, како и мектеб (исламско основно училиште). На крајот на XIX век е изградено дополнително молитвено пространство на јужната страна, коешто се користи како дрводелска работилница.

Архитектура
-----------

Џамијата е претставник на провинцијалната ранокласична османлиска архитектура. Архитектонски е слична на урнатата Скршена џамија во јужниот дел на градот. Има скромни димензии — квадратна основа со големина 5,80 × 5,80 м и складни пропорции. Покриена е со купола на осумаголен барабан на четири длабоки пандантиви, видливи однадвор. На јужната фасада има два правоаголни прозорци во мермерни рамки кои завршуваат со олеснителен украсно изработен свод од тули. Изградена е во добар клоазонски стил од груби камени блокови и три реда тули и делкани камени блокови од порозен варовник во аглите. Влезот порано бил од источната страна, а денес е преку основата на минарето, кое е на западната страна и невообичаено е поврзано и со молитвениот простор и со куполата. Влезот во минарето е од улицата. Има многуаголна основа од прецизно делкан порозен варовник, додека пак балконот е од тули.

Во внатрешноста на молитвениот простор има гроб. Во минатото градбата била покриена со олово.

Поврзано
--------

* Битолско муфтиство

Наводи
------

1. 1 2 3 4 5  Mihajlovski, Robert (2012). „The Seventeenth Century Ottoman Religious Architecture of Bitola/Manastir" (PDF). *Патримониум*. **V** (10): 296–297. Посетено на 19 ноември 2017.
2. 1 2  „Пафтали џамија". *Центар за етнолошки истражувања и применета антропологија*.
Селскиот поглавица со неговите жени, Гвинеја, околу 1910 г.
**Полигамија** (старогрчки: *{\displaystyle \pi o\lambda \upsilon ,\gamma \alpha \mu o\sigma }* - повеќе бракови) е брачна врска од една личност со повеќе сопрузи или сопруги. Постојат три специфични видови на полигамија: полиандрија (кога жена има повеќе од еден сопруг) и полигинија (кога маж има повеќе од една сопруга), и групен брак (некоја комбинација на полиандрија и полигинија). Спротивноста на полигамија е моногамија.

Полигинија е најчестиот вид на полигамија. Во традиционалната смисла и денес се применува во многу африкански култури, вклучувајќи Јужна Африка, и поголемиот дел на јужна и средишна Африка.

Братска полиандрија традиционално се применувала меѓу номадските тибетски племиња, како и во Непал, и делови на Кина. Оваа врста на полиандрија значи дека два или повеќе браќа делат една жена. Не-братска полиандрија се случува кога сопрузите на жената не се роднини, како меѓу Најар луѓето во Индија. Во овој случај, една жена зема повеќе љубовници. Жените остануваат во своите мајчински домови, живеат со своите браќа, и имотот се пренесува матрилинеарно. Вид на ваква полиандрија има меѓу Мосуо луѓето во Кина.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85104627
* GND: 4175193-0
* BNF: cb11978002x (податоци)
* NDL: 00575837
* NKC: ph685865
* BNE: XX525754

 |

 |
**Пацифизмот** претставува противење на војната и насилството како средство за решавање на споровите. Тој опфаќа спектар од погледи што се движат од верувањето дека меѓународните спорови можат и треба да се решаваат по мирен пат, до апсолутното противење на употребата на насилство, па дури и на сила, во сите околности. 

Пацифизмот може да се темели врз принципиелни или врз прагматски причини. Принципиелниот (деонтолошки) пацифизам се темели врз верувањето дека војната, намерната убиствена сила, насилството и секој друг вид на употреба на сила е морално неприфатливо. Наспроти него, прагматскиот (или консеквентен) пацифизам единствено смета дека постојат подобри начини за решавање на некој спор од војната или дека користа од војната е помала од штетите од неа.

Некои луѓе, кои себеси се сметаат за пацифисти, иако се противат на војната, не се противат на секоја употреба на сила против луѓето или против сопственоста. Сепак, тие главно имаат појасно формулирани принципи околу тоа кога употребата на сила е оправдана, отколку луѓето што не се пацифисти. На пример, антимилитаристите пред сè, се противат на државните воени институции, а не на насилството воопшто.

Поврзано
--------

* Ненасилен отпор
* Приговор на совеста

|  |  |
| --- | --- |
| Stub icon | *Оваа статија политика е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85096506
* GND: 4075961-1
* BNF: cb11940209b (податоци)
* HDS: 027157
* NKC: ph123902
* BNE: XX525815

 |

 |
**Пепел и дијамант** (полски: *Popiól i diament*) e полски филм од 1958 година, во режија на Анджеј Вајда, според сценариото на Јежи Анджејевски, засновано врз неговиот роман. Главните улоги ги толкуваат: Збигњев Цибулски, Ева Кжижовска, Вацлав Застжезински, Адам Павликовски и Богумил Кобјела. Во 1959 година, филмот ја освоил наградата ФИПРЕСЦИ на Филмскиот фестивал во Венеција, а во 1960 година бил номиниран за наградите на БАФТА во две категории.

Синопсис
--------

Дејството на филмот се одвива на 8 мај 1945 година, кога Германија потпишува безусловна капитулација, но во Полска се води борба меѓу двете фракции на движењето на отпорот: демократското и комунистичкото крило. Покрај една капела, двајца припадници на Земската војска поставуваат заседа со намера да го убијат Шчука, секретарот на комунистичката партија (го игра Застжезински), но по грешка убиваат двајца работници. По убиството, тие одат во еден хотел, каде го среќаваат секретарот Шчука и така ја сфаќаат грешката. Младото момче, Маќеј Хелмицки (го игра Цибулски), цврсто одлучува да ја изврши својата задача и зема соба веднаш до собата во која е сместен Шчука. Во хотелот се одржува банкет во чест на победата над Германија на кој треба да присуствува и Шчука. Таму, Маќеј ја запознава келнерката Кристина (ја игра Кжижовска) и меѓу нив веднаш се јавува двострана привлечност. Маќеј ја кани Кристина во својата соба, но додека водат љубов, Маќеј размислува за убиството што треба да го изврши. Кога Шчука се враќа во неговата соба, Маќеј и Кристина излегуваат на прошетка низ градот, каде во една разурната капела ги здогледува телата на двајцата убиени работници. Потресен од глетката, Маќеј се колеба и не сака да ја изврши задачата, но неговиот соборец Анджеј (го игра Павликовски) му се заканува дека ќе биде прогласен за предавник. Во меѓувреме, војската заробува група борци на Земската војска меѓу кои и синот на Шчука. Во хотелот доаѓа еден офицер, кој го известува Шчука за неговиот син. Кога Шчука излегува од хотелот, Маќеј го следи и го убива, а потоа бега, но наидува на група војници кои смртно го рануваат. Со последните сили, Маќеј пристигнува на едно ѓубриште, каде умира.

Наводи
------

1. ↑  IMDB, Ashes and Diamonds (1958) Awards (пристапено на 8.3.2019)
2. ↑  HRT (пристапено на 8.3.2019)
„**Не сум таму**" (англиски *I'm Not There*) е биографски филм од 2007 инспириран од легендарниот пејач и текстописец Боб Дилан, а режиран од Тод Хејнз. Филмот презентира шест различни нивоа на животот на Дилан и неговата јавна личност. Неговиот лик го толкува ансамбл од глумци: Маркус Карл Френклин, Бен Вишо, Хит Леџер, Кристијан Бејл, Ричард Гир и Кејт Бланшет, кои играат ликови засновани на Дилан, но со различни имиња.

Филмот ја раскажува приказната користејќи нетрадиционални техники, слични на поетскиот наративен стил на Боб Дилан. Своето име филмот го добива од истоимената песна на Боб Дилан од 1967, која не била објавена сè до овој филм. Прифатен од критиката, „Не сум таму" се најде на многу топ списоци на филмови за 2007.

Сиже
----

Филмот се отвора со Боб Дилан кој се качува на сцена за да свири. Кадарот се префрла на Дилан како доживува сообраќајна несреќа на мотор, што се случило во 1966 и завршува на аутопсиска маса.
**Диви ангели** (шпански: *La Violetera*) - шпанско-италијански филм од 1958 година, во режија на Луис Сезар Амадори (Luis César Amadori), според сценариото на Хезус Марија де Арозамена (Jesús María de Arozamena). Главните улоги ги играат: Сара Монтиел (Sara Montiel), Раф Валоне (Raf Vallone) и Френк Вилард (Frank Villard).

Синопсис
--------

Дејството се одвива во 1899 година. Соледад (ја игра Монтиел) е улична продавачка на љубичици во Мадрид. Таа го запознава аристократот Фернандо (го игра Валоне) и двајцата веднаш се заљубуваат, но нивната врска е загрозена од нивното различно социјално потекло. Фернандо е под постојан притисок на својот постар брат Алфонсо (го игра Вилард), кој го потсетува на неговите семејни должности во кои спаѓа и свршувачката со грофицата Магдалена. Сепак, Фернандо им се спротивставува на општествените норми и предизвикува скандал во високите кругови со тоа што ја сместува Соледад во раскошен стан и објавува дека наскоро ќе се ожени со неа. Тогаш, Алфонсо умира во двобој, обидувајќи се да ја одбрани семејната чест. Скршен од смртта на братот и со чувство на вина, Фернандо одлучува да ја прекине љубовната врска со Соледад...

Наводи
------

1. ↑  HRT (пристапено на 2.2.2019)
2. ↑  HRT (пристапено на 2.2.2019)
**Премин на дигитална телевизија** е процес со кој аналогното емитување во дадено подрачје се заменува со дигитално. Понекогаш овој процес се нарекува и „исклучување на аналогното".

Од друга страна е преминот на цели земји од аналогна на дигитална телевизија. Времето за оваа операција зависи од големината на земјата. Владата на Велика Британија најави план за премин регион по регион од 2008 до 2012 година.  Архивирано на 12 декември 2005 г.

Во САД, аналогното емитување заврши на 17 февруари 2007 година, по што сите телевизори без дигитален приемник нема да може да примаат телевизиски сигнал.

Во Република Македонија
-----------------------

Целосниот преод на дигитална телевизија во Република Македонија ќе се случи на 1 јули 2013.
Светска мапа на напредокот на транзицијата во дигиталната телевизија:
Транзицијата е завршена; прекинати сите аналогни сигнали
Транзицијата е скоро завршена; повеќето аналогни сигнали прекинат
Транзиција во тек; емитува и аналогни и дигитални сигнали
Транзицијата не е планирана или започна, или е во раните фази
Нема достапни информации
Транзицијата на дигитална телевизија, исто така наречена дигитална префрлање (ДСО), аналогно исклучување (АСО), дигитална миграција или аналогно исклучување, е процес во кој постарата технологија за радиодифузирање на аналогни телевизии се претвора во и заменува со дигитална телевизија. Спроведено од поедини нации на различни распореди, ова првенствено вклучува претворање на аналогната копнена телевизиска радиодифузна инфраструктура во дигитален копнен (DTT), а најголема придобивка е дополнителните честоти на радио спектарот и пониски радиодифузни трошоци, како и подобрени квалитети на гледање кај потрошувачите.

Транзицијата може да вклучува и аналогни

Наводи
------

1. ↑  Дигитализација на сите македонски телевизии до 2013 Архивирано на 10 мај 2016 г. - МИО

|  |  |
| --- | --- |
| Stub icon | *Оваа статија за телевизија е никулец. Можете да помогнете со тоа што ќе ја проширите.** п
* р
* у
 |
**Софија Данова** (бугарски: *София Симьонова Данова*; р. *Симеонова*, во  1879
 година во Велико Трново, починала во  1946
 година) е бугарски филантроп, професор и издавач. Таа била првата бугарска жена која дипломирала по математика. Нејзиниот татко бил руски здравствен професионален работник во руско-турската војна (1877-1878), кој се населил во Бугарија, кога ја запознал својата идна сопруга. Софија имала сестра Олја.

Софија дипломирала во женското средното училиште „Митрополит Климент" во Велико Трново. Потоа заминала во Русија за да го посетува Државниот институт за технологија во Санкт Петербург, каде се здобила со диплома по математика. Помеѓу 1904 и 1907 година, таа подучувала математиката во женската гимназијата во Пловдив. Таа се омажила за Грујо Данов, син на Христо Г. Данов, издавач, во 1907 година. Таа, исто така, била активна во семејната издавачка куќа, по смртта на нејзиниот свекор во 1911 година, заедно со нејзиниот сопруг и зет. Објавиле околу 2.400 книги до 1947 година, кога издавачката куќа била распуштена.

Во 1936 година, Софија водела женска добротворна фондација, за поддршка на образованието на сиромашните студенти. Фондацијата, основана во 1895 година, имала за цел економска независност на девојките, со нивно обучување во струка. Предавале голем број предмети, вклучително и везење, кроење, уметност и изработка на детални технички цртежи. Во 1910 година, била формирана училишна библиотека, со книги донирани од Христо Данов. Исто така, бил формиран и фонд во име на Софиа, кој до 1946 година имал капитал од 31.690 лева. Тој бил одговорен за благосостојбата на сиромашните студенти, како и за изградбата на станови.

Софиа Данова умрела во 1946 година.

Наводи
------

1. 1 2 3  Mitova-Ganeva 2009, стр. 25–28. sfn error: no target: CITEREFMitova-Ganeva2009 (help)
2. ↑  Kosturkov 2013. sfn error: no target: CITEREFKosturkov2013 (help)
3. ↑  Stoyanova 2018. sfn error: no target: CITEREFStoyanova2018 (help)

Библиографија
-------------

* Kosturkov, Yordan (24 August 2013). „Неизвестно и малко известно за Христо Г. Данов". *Duma* (196).
* Mitova-Ganeva, Katya (2009). *Великотърновки – от традицията към модерността*. Faber BG. ISBN 978-954-400-040-0.
* Stoyanova, R (2018). „Женско благотворително дружество "Постоянство"". Енциклопедия Дарителите.
Жан Калвин, основач на калвинизмот
Презвитеријанството е облик на протестантско христијанство кое се придржува до калвинистичките богословски традиции и чија верска служба се врши према Презвитеријанското учење, која нагласува Божја милост низ верата во Исус Христос, авторитетот на Светото Писмо и каде не се признаваат повисоки црковни чинови од презвитерското. *Презвитер* потекнува од грчки збор кој значи *свештеник*. Презвитеријанството се развило во текот на XVIII век, во најголема мера во Шкотска, т.е. потврдено е како црковна власт во Шкотскиот Закон во Унијата 1707. Мнозинството на презвитеријанци кои денес живеат во Англија се од шкотско и ирско потекло, а презвитеријанството се исто така проширило и во Северна Америка благодарение на доселениците од Шкотска и Ирска. Презвитеријанските деноминации во Шкотска ја користат теологијата на Калвин и неговите непосредни наследници, иако постои широк распон на теолошки погледи во современото презвитеријанство.

|  |  |
| --- | --- |
| Stub icon | *Оваа статија за христијанството е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85106398
* GND: 4175644-7
* BNF: cb12003341k (податоци)
* NDL: 00573667
* NKC: ph303235

 |

 |
**Основно училиште „Даме Груев"** (официјално: **Подрачно основно општинско училиште „Даме Груев" - Пеширово**; скратено: **ПООУ „Даме Груев"**) — подрачно основно училиште во селото Пеширово, составен дел од истоименото училиште во селото Ерџелија.

Училиштето е именувано по македонскиот револуционер Даме Груев.

Местоположба
------------

Објектот на училиштето се наоѓа во крајниот јужен дел од селото, во непосредна близина на црквата „Св. Прохор Пчински".

Настава
-------

Во училиштето се изведува настава во 1 комбинирана паралелка. Наставата се изведува на македонски наставен јазик.

Галерија
--------

* ВлезотВлезот
* ИгралиштетоИгралиштето

Поврзано
--------

* ОУ „Даме Груев" - Ерџелија

Наводи
------

1. 1 2  „За училиштето – ООУ „Даме Груев" – Ерџелија". Посетено на 21 април 2021.

Координати: 41°49′13.3″N 21°59′02.5″E﻿ / ﻿41.820361° СГШ; 21.984028° ИГД﻿ / 41.820361; 21.984028
**Софре Ѓорѓевски** (Радиовце, тетовско, ? – ?, 1963) — македонски револуционер, учесник во македонското револуционерно движење, член и војвода на Македонската револуционерна организација

Животопис
---------

Ѓорѓевски е роден во тетовското село Радиовце. Тој бил еден од првите членови на Македонската револуционерна организација во Тетовско, војвода на чета (со решение на Тетовскиот местен комитет), која дејствувала во подрачјето на планината Сува Гора во Тетовско и Гостиварско. Учесник е во Илинденското востание, во борбите во Кичево. Во тетовските провали бил уапсен и затворен во Куршумли ан во Скопје (1905–1908). Носител е на Илинденска споменица.

Наводи
------

1. ↑  Светозаревиќ, Бранислав Покорни (2003). *Тетово и Тетовско во илинденскиот период 1895–1905*. Скопје: Државен архив на Република Македонија. стр. 190. ISBN 9989-622-46-9.
2. ↑  Стефановски, Живко (1975). *Полошка панорама* (прво. изд.). Тетово. стр. 73.
3. ↑  „Бадентер профункционира во Тетово". 1 декември 2006. Посетено на 2009-10-20.

Предлошка:МРО
**Основно училиште „Браќа Миладиновци"** (официјално: **Подрачно основно училиште „Браќа Миладиновци" - Дедебалци**; скратено: **ПОУ „Браќа Миладиновци"**) — подрачно основно училиште во селото Дедебалци, составен дел на истоименото училиште во селото Добрушево.

Училиштето е именувано по македонските поети Браќа Миладиновци.

Местоположба
------------

Влезната табла на училиштето
Објектот на училиштето се наоѓа на влезот од селото, некаде на половина пат помеѓу селата Дедебалци и Далбеговци.

Историја
--------

Во текот на 2016 година училиштето било делумно обновено. Во тој зафат биле обновени дограмите, подовите и училишниот ходник.

Настава
-------

Во училиштето се изведува настава од прво до деветто одделение и наставата се изведува единствено на македонски наставен јазик.

Учениците од подрачното училиште во Трап-Будаково подоцна доаѓаат да посетуваат настава во училиштето во Дедебалци.

Наводи
------

1. 1 2 3  „За нас...". македонски: ОУ „Браќа Миладиновци - Добрушево. Посетено на 15 октомври 2019.

Координати: 41°6′40.8″N 21°29′0.9″E﻿ / ﻿41.111333° СГШ; 21.483583° ИГД﻿ / 41.111333; 21.483583
**„Покривот"** (ит. Il Tetto) е италијански филм од 1955 година. Режисер на филмот е Виторио Де Сика (ит. Vittorio De Sica). Сценариото е на Чезаре Цаватини (ит. Cesare Zavattini). Улогите се поделени помеѓу Џорџо Листуци (ит. Giorgio Listuzzi), Габриела Палота (ит. Gabriella Pallotta), Луиза Алесандри (ит. Luisa Alessandri), Анџело Биџиони (ит. Angelo Bigioni) и др.

Филмот е добитник на италијанска награда за сценарио.

Заплет
------

Луиза и Натале се млади, сиромашни и вљубени. Сакаат да се земат, но немаат сопствена куќа. На преферијата на Рим, наоѓаат начин како да изградат дом: ако до следното утро успеат да подигнат ѕидови и да стават покрив, ќе можат да имаат куќа.

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
**Основно училиште „Даме Груев"** (официјално: **Подрачно основно училиште „Даме Груев" - Карамани**; скратено: **ПОУ „Даме Груев"**) — подрачно основно училиште во селото Карамани, составен дел на истоименото училиште во Битола.

Училиштето е именувано по македонскиот револуционер Даме Груев.

Историја
--------

Училиштето е во состав на ОУ „Даме Груев" во Битола од 1969 година.

Местоположба
------------

Објектот на училиштето се наоѓа на влезот од селото, непосредно од левата страна на патот кој води од Долно Оризари.

Настава
-------

Во училиштето се изведува настава од прво до петто одделение и наставата се изведува единствено на македонски наставен јазик.

Наводи
------

1. ↑  „Организација на работата во училиштето". македонски: ОУ „Даме Груев" - Битола. Посетено на 1 август 2019.
2. ↑  „Историјат". македонски: ОУ „Даме Груев" - Битола. Посетено на 1 август 2019.

Координати: 41°03′54.2″N 21°23′33.2″E﻿ / ﻿41.065056° СГШ; 21.392556° ИГД﻿ / 41.065056; 21.392556
**Прекрасни коски** (англиски: *The Lovely Bones*) е филм од 2009 година, во режија на Питер Џексон. Главните улоги ги толкуваат: Рејчел Вајз, Стенли Тучи, Марк Валберг, Сузан Сарандон, Мајкл Империоли и Сирша Ронан. Филмот е снимен според истоимениот роман на Алис Себолд. За својата улога, Стенли Тучи бил номиниран за наградите „Златен глобус" и „Оскар".

Содржина
--------

Во филмот се раскажува за необичната судбина на Сузи Салмон, девојка на возраст од 14 години, која во декември 1973 година била убиена од серискиот убиец Џорџ Харви (го игра Тучи), на патот од училиштето до дома. Но, по смртта, таа продолжува да го гледа своето семејство на земјата, додека нејзиниот убиец е на слобода. Заробена во прекрасниот, но необичен свет, Сузи открива дека мора да избере меѓу својата желба за одмазда и желбата да види како нејзините најблиски закрепнуваат од трагедијата и продолжуваат со животот.

Наводи
------

1. ↑  Tartaglione, Nancy; Deadline (2019-06-03). „Memoir from 'Lovely Bones' author Alice Sebold to be adapted for film". *Page Six* (англиски). Посетено на 2022-01-29.
2. ↑  „Потресна семејна приказна со необична перспектива", *Антена*, број 870, 27.2.2015, стр. 3.
3. ↑  IMBd, The Lovely Bones (2009) (пристапено на 10.10.2015)
4. ↑  „Потресна семејна приказна со необична перспектива", *Антена*, број 870, 27.2.2015, стр. 3.
5. ↑  IMBd, The Lovely Bones (2009) (пристапено на 10.10.2015)
**Основно училиште „Јоаким Крчовски"** (официјално: **Подрачно основно општинско училиште „Јоаким Крчовски" - Добровница**; скратено: **ПООУ „Јоаким Крчовски"**) — подрачно основно училиште во селото Добровница, составен дел на истоименото училиште од градот Крива Паланка.

Училиштето е именувано по првиот македонски просветител Јоаким Крчовски.

Местоположба
------------

Објектот на училиштето се наоѓа во самото село Добровница.

Настава
-------

Во училиштето се изведува настава од прво до петто одделение и наставата се изведува единствено на македонски наставен јазик.

Галерија
--------

* Табла со името на училиштетоТабла со името на училиштето
* Поглед на училиштетоПоглед на училиштето

Наводи
------

1. ↑  „Основно образование". македонски: Општина Крива Паланка. Посетено на 24 мај 2019.

Координати: 42°16′33″N 22°19′24″E﻿ / ﻿42.27583° СГШ; 22.32333° ИГД﻿ / 42.27583; 22.32333
Професор Софија Берјесон
**Софија Берјесон** (родена на 28 април 1964 година) е шведски професор на одделот за управување со технологија на Технолошкиот универзитет Чалмерс во Гетеборг Шведска. Нејзиното академско истражувачко поле опфаќа прашања за тоа како големи, зрели организации се менуваат и развиваат со фокус на управувањето со работата на иновациите. Таа работи на примена на иновациите како организациска трансформација и особено во контекст на иновациите во деловниот модел. Таа применува квалитативни методи, честопати соработнички методи на истражување соработувајќи со индустриски партнери со намера да создаде знаење што може да се реализира.

Наводи
------
**Основно училиште „Браќа Миладиновци"** (официјално: **Подрачно основно училиште „Браќа Миладиновци" - Ношпал**; скратено: **ПОУ „Браќа Миладиновци"**) — подрачно основно училиште во селото Ношпал, составен дел на истоименото училиште во селото Добрушево.

Училиштето е именувано по македонските поети Браќа Миладиновци.

Местоположба
------------

Објектот на училиштето се наоѓа на влезот од селото, непосредно од десната страна на патот.

Историја
--------

Во 2018 година, училиштето добило монтажна училишна зграда со средства во износ од 904.000 денари обезбедени од Општина Могила и дополнителни средства од страна на Министерството за образование и наука откако старата училишна зграда во 2015 година била полна со глодачи.

Настава
-------

Во училиштето се изведува настава од прво до петто одделение и наставата се изведува единствено на македонски наставен јазик.

Галерија
--------

* Влезот на училиштетоВлезот на училиштето
* Стариот објект на училиштетоСтариот објект на училиштето

Наводи
------

1. 1 2  „За нас...". македонски: ОУ „Браќа Миладиновци - Добрушево. Посетено на 31 јули 2019.
2. ↑  „Ново монтажно училиште во селото Ношпал изгради Општина Могила". македонски: Апла.мк. Посетено на 31 јули 2019.

Координати: 41°11′09.8″N 21°26′54.5″E﻿ / ﻿41.186056° СГШ; 21.448472° ИГД﻿ / 41.186056; 21.448472
Машки презерватив
**Презерватив** (француски: *préservatif*) или **кондом** (англиски: *condom*) е гумичка направена од латекс или друг материјал. Штити од забременување и од СПБ и ХИВ. Може да се купи во продавница, без рецепт. Достапен е за машки и за женски. За да заштитата биде ефикасна, треба да се користи според упатството.

Машките треба да го стават кондомот, кога пенисот е во ерекција пред да навлезе во партнерот. При извлекување на пенисот надвор, држето го кондомот наспроти него. Поефикасен е во превенција од забременување кога мажот го извлекува пенисот надвор, пред да ејакулира. Погрешно се верува дека два кондоми еден преку друг, штитат подобро.

Постои и женски кондом, наречен фемдом, кој се става во вагината на жената, пред полов однос. За време на односот пенисот навлегува внатре во женскиот кондом. Заштитува од СПБ и ХИВ. Ако истовремено се употребуваат и спремициди, заштитата е подобра. Кондомот не треба да се подмачкува со масло или вазелин. За подмачкување може да се употреби специјален гел. Постои можност кондомот да се скине. Најдобро е да се чува на ладно и темно место. Ако се чува на топло (на пример во џебот од пантолоните, подолго време) може да е помалку ефикасен, и да се скине при употреба. Ги има различни бои, големини и со различни мириси.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85030795
* GND: 4164941-2
* BNF: cb11944088w (податоци)
* NKC: ph994742

 |

 |
| 
Поврзано |
| --- |
| * Настани во 183 година
* Државни водачи по година
 |

Ова е **список на државни водачи, премиери, и други водачи**  во **183** година. 
Ова е **список на државни водачи** во 183 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------
**Основно училиште „Ѓон Бузуку"** (службено: **Подрачно основно општинско училиште „Ѓон Бузуку" - Падалиште**; скратено: **ПООУ „Ѓон Бузуку"**) — подрачно основно училиште во гостиварското село Падалиште, составен дел на истоименото училиште од селото Србиново.

Училиштето е именувано по албанскиот католички свештеник Ѓон Бузуку.

Местоположба
------------

Училиштето се наоѓа во самиот средишен дел на селото, веднаш до селската џамија.

Настава
-------

Во училиштето наставата се изведува на албански наставен јазик.

Галерија
--------

* ВлезотВлезот

Наводи
------

1. ↑  „Регистар на основни училишта". *data.gov.mk*. Посетено на 30.01.2021. Проверете ги датумските вредности во: `|access-date=` (help)
2. ↑  „Основни училишта". *Општина Гостивар*. Посетено на 3 март 2023.

Координати: 41°41′00″N 20°58′54″E﻿ / ﻿41.68333° СГШ; 20.98167° ИГД﻿ / 41.68333; 20.98167
| 
Поврзано |
| --- |
| * Настани во 197 година
* Државни водачи по година
 |

Ова е **список на државни водачи, премиери, и други водачи**  во **197** година. 
Ова е **список на државни водачи** во 197 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------
**Основно училиште „Гоце Делчев"** (официјално: **Подрачно основно општинско училиште „Гоце Делчев" - Горни Липовиќ**; скратено: **ПООУ „Гоце Делчев"**) — подрачно основно училиште во селото Горни Липовиќ, составен дел на истоименото училиште од селото Конче.

Училиштето е именувано по македонскиот револуционер Гоце Делчев.

Местоположба
------------

Објектот на училиштето се наоѓа во самото село Горни Липовиќ.

Настава
-------

Во училиштето се изведува настава од прво до петто одделение и наставата се изведува единствено на македонски наставен јазик.

Наводи
------

1. ↑  Атанасов, Зоранчо (2011). *Инфраструктурни одлики на населените места во општините Радовиш и Конче* (PDF). стр. 65–77. Архивирано од изворникот (PDF) на 2019-04-19. Посетено на 12 мај 2016.

Координати: 41°30′43″N 22°29′33″E﻿ / ﻿41.51194° СГШ; 22.49250° ИГД﻿ / 41.51194; 22.49250
| 
Поврзано |
| --- |
| * Настани во 19 година
* Државни водачи по година
 |

Ова е **список на државни водачи, премиери, и други водачи**  во **19** година. 
Ова е **список на државни водачи** во 19 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------
Карта на покраините во Руанда
**Руанда** е поделена на **5 покраини** (руанда: *intara*), кои потоа се делат на окрузи (*akarere*) и општини (*umujyi*). Сè до почетокот на 2006 г, земјата се делела на 12 покраини, кога владата решила да ги прецрта границите за да се справи со проблемите што произлегуваат од геноцидот во 1994 г. Сегашните покраини се децентрализирани и имаат мултиетнички состав, како мерка за справување со поделеноста на населението по етничка линија.

Сè до 2002 г, покраините се нарекувале префектури (*perefegitura*).

Покраини
--------

Покраините во Руанда се следниве:

* Северна
* Источна
* Јужна
* Западна
* Кигали

Поврзано
--------

* Географија на Руанда
* Демографија на Руанда
* ISO 3166-2:RW

Наводи
------

1. ↑  „Покраини во Руанда". *Statoids*. Гвилим Ло. 27 април 2010. Посетено на 17 мај 2011. (англиски)

Надворешни врски
----------------

* Министерство за локална самоуправа, развој во заедниците и социјални работи Архивирано на 17 јули 2004 г. (англиски)

|  |  |  |  |  |
| --- | --- | --- | --- | --- |
| 

| * п
* р
* у
Покраини во Руанда |
| --- |
|  |
| 
* Западна
* Источна
* Јужна
* Кигали
* Северна

 | Знаме на Руанда |

 |
**Паул Хиндемит** (германски: *Paul Hindemith*, Ханау, 16 ноември 1895 - Франкфурт на Мајна, 28 декември 1963 )
**Паул Хиндемит** (германски: *Paul Hindemith*, Ханау, 16 ноември 1895 - Франкфурт на Мајна, 28 декември 1963 ) бил германски композитор .

Животопис
---------

Студирал во Франкфурт на Мајна. Работел како композитор, солист и камерен виртуоз на виолина и виоли, диригент и педагог. Тој бил еден од пионерите на модерната европска музика и помина низ фази на експресионизмот кон неокласицизмот и необароккизмот. Тој составувал оркестарски дела, балети и е пример за многуте германски композитори, *"Школа за Хиндемит"* .

Работи
------

* ***опера* :**
	+ *"Надеж на жените"*
	+ *"Убиец"*
	+ *"Света Сузана"*
* ***циклус соло песни* :**
	+ *"Животот на Марија"*
	+ *"Филхармониски концерт"*

Наводи
------

* Luttmann, Stephen. 2013. Paul Hindemith: A Research and Information Guide. New York: Routledge. ISBN 978-1-135-84841-5.
* Winkler, Heinz-Jürgen (2004). "Fascinated by Early Music: Paul Hindemith and Emanuel Winternitz". Music in Art: International Journal for Music Iconography. 29 (1–2): 14–19. ISSN 1522-7464.

Надворешни врски
----------------

* Паул Хиндемит — Енциклопедија Британика (англиски)
* Слободни партитури од Paul Hindemith on IMSLP од проектот „Меѓународна библиотека на партитури"
**Пурпурната долина** (англиски: *The Purple Plain*) - британски филм од 1954 година, во режија на Роберт Париш, според сценариото на Ерик Амблер засновано врз истоимениот роман на Х. Е. Бејтс. Главните улоги ги толкуваат: Грегори Пек, Бернард Ли и Вин Мин Тан. Филмот бил номиниран за наградите на БАФТА во две категории.

Содржина
--------

Откако неговата жена загинува за време на германското бомбардирање на Лондон, канадскиот воен пилот Форестер (го игра Пек), кој учествува во воениет дејства во Бурма, се претвора во машина за убивање и воопшто не се грижи за својот живот. При еден рутински лет, моторот на неговиот авион се запалува, па Форестер и екипажот мора де слетаат на територијата што ја контролира јапонската војска. Тогаш, тие почнуваат очајна борба за своите животи...

Наводи
------

1. ↑  „HRT (пристапено на 15.11.2017)". Архивирано од изворникот на 2017-11-19. Посетено на 2017-11-25.
2. ↑  „HRT (пристапено на 15.11.2017)". Архивирано од изворникот на 2017-11-19. Посетено на 2017-11-25.
Микрографија со големо зголемување на хипертрофична децидуална васкулопатија, како што се гледа во хипертензија индуцирана од бременост. 
**Прееклампсијата** е сериозна компликација на бременоста која се манифестира со хипертензија и протеинурија кај претходно нормотензивни бремени жени без протеинурија. Состојбата се јавува после 20-та недела од бременоста.

Жените кај кои е дијагностицирана прееклампсија може да се жалат и на замаглен вид, главоболки, отоци по телото и значајно добивање во тежина. Околу 5-7% од бременостите се комплицираат со прееклампсија. Прееклампсијата е водечка причина за морбидитет и морталитет кај мајката и плодот.

Наводи
------

1. ↑  Al-Jameil, N; Aziz Khan, F; Fareed Khan, M; Tabassum, H (February 2014). „A brief overview of preeclampsia". *Journal of clinical medicine research*. **6** (1): 1–7. doi:10.4021/jocmr1682w. PMC 3881982. PMID 24400024.

Надворешни врски
----------------
| 
Поврзано |
| --- |
| * Настани во 184 година
* Државни водачи по година
 |

Ова е **список на државни водачи, премиери, и други водачи**  во **184** година. 
Ова е **список на државни водачи** во 184 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------
Евалуација на пулсот на радијалната артерија.
Во медицината, **пулс** означува чувство на чукањето на срцето осетено со прсти преку палпација на артерија. Пулсот може да се осети на било кое место кое дозволува една артерија да биде притисната наспроти коска, како кај вратот (каротидна артерија), на внатрешноста на лакотната јама (брахијална), на рачниот зглоб (радијална), препоните (феморална), зад коленото (поплитеална), близу скочниот зглоб (задна тибијална) и на стапалото (dorsalis pedis). Пулсот, како броење на артериското пулсирање во една минута, е истоветен со мерење на срцевата честота. Изучувањето на пулсот е познато како сфигмологија.

Поврзано
--------

* Срцева честота
* Пулсометар
View of beach Banj and Sibenik bridge Поглед на плажа и мост Šibenik
View from beach to St. Anthony Channel Поглед од плажа до каналот Свети Антони
**Плажата Banj** (хрватски: *Plaža Banj*) е најпознатата плажа со седиште во Шибеник, Хрватска. Изградена е во 2012 година. Сместена е на километар оддалеченост од центарот на градот. Постојат бројни удобности за деца и возрасни на плажа, како што се одбојка на плажа и бар Petrus, кој исто така е ноќен клуб. Плажата има прекрасен панорамски поглед на стариот град, тврдината Свети Михаил (St. Michael's Fortress) и каналот Свети Антони (St. Anthony Channel). Од 2013 година, настани и концерти се случуваат преку ден и навечер.

Наводи
------

1. ↑  „Beach Banj". *www.sibenik-tourism.hr*. Архивирано од изворникот на 24 April 2019. Посетено на 23 April 2020.
**Плоштадот Таксим** (турски: *Taksim Meydanı*) се наоѓа во градот Истанбул, Турција, на европската страна на градот помеѓу Златниот Рог и Босфорот. Овој плоштад е еден од најпознатите во градот, покрај кој се наоѓаат голем број на ресторани, продавцници, хотели и слично. Во центарот на плоштадот се наоѓа познатиот споменик Кумхуриет Анити кој бил изграден во 1928 година.

Историја
--------

Името *Таксим* доаѓа од арапскиот јазик кој во превод значи *распределување*. На ова место се наоѓала крајната линија на водоводот којшто бил изграден во 1731 година. Во времето на Махмуд I, во текот на 1732 година на ова место била изградена централа која помагала за распоредување на водата кон останатите делови од градските региони, како Казимпаша, Галата, Бејоглу, Финдикли и Бешикташ.

Со текот на времето, Таксим бил постепено прошируван. Како што биле поголемиот број водоводни системи во текот на 19 век, така и Таксим народот се снабдувал со вода од чешмите кои биле поставени во околината. Исклучок биле само палатата Таксим. Кон крајот на 19 век, во Цариград бил изграден модерен водоводен систем, по кое Таксим го изгубил своето значење. Во 1950 година, овој водовод бил затворен официјално.

Сообраќај
---------

Од денешниот плоштад Таксим започнуваат поголем број на улици и булевари, како на пример булевар Истиклал, Терлабаши која води до Фатих, Улица на револуцијата која води до Шишли итн. Во 2000 година, плоштадот бил поврзан со Истанбулското метро, од каде може да се дојде до т.н. „реон на банките" - Левент.

Таксим како тема во уметноста и во популарната култура
------------------------------------------------------

* „Сонот од Таксим" (*Taksim Dream*) - композиција на Оркестарот на Џамбо Агушев.

Поврзано
--------

* Булевар Истиклал
* Бејоглу

Наводи
------

1. ↑  „Istanbul Metropolitan Municipality: Taksim - 4. Levent metro hattı". Ibb.gov.tr. Архивирано од изворникот на 2009-06-26. Посетено на 2009-07-21.
2. ↑  „Проектот на Џамбо Агушев на Би-би-си", *Слободен печат*, година V, број 996, понеделник, 20 февруари 2017, стр. 19.

Надворешни врски
----------------

|  |  |
| --- | --- |
| Ризница | „Плоштад Таксим" на Ризницата ? |

* Слики од плкоштадот Таксим
* Прославување на Нова година на плоштадот во 2006  Архивирано на 24 февруари 2006 г.

Координати: 41°02′13″N 28°59′09″E﻿ / ﻿41.03694° СГШ; 28.98583° ИГД﻿ / 41.03694; 28.98583
| 
Поврзано |
| --- |
| * Настани во 206 година
* Државни водачи по година
 |

Ова е **список на државни водачи, премиери, и други водачи**  во **206** година. 
Ова е **список на државни водачи** во 206 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------
Катник кај човек со прикажани делови, меѓу кои и пулпата.
**Пулпата на забот (pulpa dentis)** е најминијатурниот орган во човековото тело. Сместен е во шуплината на забот (cavum dentis) и од секаде е обиколена со дентин, освен во пределот на отворот на врвот на коренот на забот (foramen apicis dentis) преку кој навлегуваат крвни садови и нервни влакна.
Пулпата е ретко сврзливо ткиво.

Функции на пулпата
------------------

1.**Дентиногена Функција** - учествува во создавање на дентин.
2.**Нутритивна или хранителна функција** - се остварува преку нервните влакна и крвни садови.
3.**Заштитна или одбранбена функција** - пулпата реагира на механички, топлински, бактериски, хемиски и други фактори со болка.

Структурна организација на забната пулпа
----------------------------------------

#### 1.Одонтобластен слој

Тоа е слој, составен од цилиндрични клетки (одонтобласти) кои се движат по површината на забната пулпа на границата со дентинот. Од одонтобластите излегуваат Томесови процесуси кои навлегуаат во дентинските каналчиња и учествуваат во неговата исхрана.

#### 2.Субодонтобластен слој

Се состои од: **1.Ацелуларна зона - Веилова Зона** и **2.Клеточна зона - Хохлова зона**.
Во Веиловата зона се наоѓа мрежа на нервни влакна - Решкова мрежа. Под Веиловата зона се наоѓа Хохловата клеточна зона во која се наоѓаат повеќе типови на клетки од кој најзастапени се фибробластите.

#### 3. Централна зона

Тоа е дел од забната пулпа во кој се наоѓаат клетки, крвни садови, нервни влакна, лифмни садови, ретикуларни, колагени и еластични влакна кој се потопени во водена маса.

Во пулпата може да се сретнат и недиференцирани клетки кои понекогаш во зависност од потребите може да се диферецираат.
**Плоштадот Свети Петар** (италијански: *Piazza di San Pietro*) се наоѓа непосредно пред базиликата Свети Петар во Ватикан, Рим, Италија.

Плоштадот бил изграден во периодот од 1656-1667 година од страна на архитектот Бернини во стил на барок. На локацијата на плоштадот низ историјата се наоѓал циркусот на Нерон. Во времето кога започнала изградбата на новиот плоштад, од антиката останал само обелискот кој датира од 13 век п.н.е. во времето на Стар Египет, и истиот во Рим бил донесен во 37 година, во времето на императорот Калигула. Обелискот е висок 25,5 метри висок, а доколку се смета и крстот кој бил поставен на врвот, неговата висина изнесува 40 метри. Тој е втор најголем обелиск кој е зачуван во денешно време. Се смета дека на ова место бил распнат апостол Свети Петар. Освен обелискот, на плоштадот се наоѓа и фонтана која била изградена во 1613 година.

Наводи
------

1. ↑

НАдворешни врски
----------------

* Плоштад Свети Петар Нови слики од плоштадот
* *Great Buildings On-line*: Плоштад Свети Петар
* *Youtube.com* Плоштад Свети Петар
* Роберто Пиперно, "*Piazza di S. Pietro*":
* Марија Ен Суливан, "*St Peter's Piazza, Vatican City*"
* stpetersbasilica.org Мапа, слики, книги, блог
* Плоштад Свети Петар Архивирано на 7 јануари 2008 г. **360° Панорама**
* Плоштад Свети Петар Архивирано на 9 мај 2007 г. VR Панорама (Java)
* Ватикан, плоштад Свети Петар Архивирано на 15 јуни 2007 г. QTVR панорама (11 Mb)
* Обелискот во Ватикан LacusCurtius.com, Ватикански обелиск, 4 септември 2006
* Плоштад Свети Петар 3D[*мртва врска*], 12 јуни 2007
* Плоштад Свети Петар, Фонтаната на плоштадот

Координати: 41°54′8″N 12°27′23″E﻿ / ﻿41.90222° СГШ; 12.45639° ИГД﻿ / 41.90222; 12.45639

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 304911379
* LCCN: sh85101910
* GND: 4192056-9

 |

 |